ग्वालियर । जिले में विधानसभा आम निर्वाचन कार्यक्रम के तहत मतदान संपादित कराने के लिये मतदाल दलों के प्रशिक्षण का सिलसिला 23 अक्टूबर से शुरू होगा। यहाँ जीवाजी विश्वविद्यालय के समीप स्थित भारतीय पर्यटन एवं यात्रा प्रबंधन संस्थान में 23 से 27 अक्टूबर तक प्रत्येक दिन दो सत्रों में यह प्रशिक्षण दिया जायेगा। मतदान दलों के प्रथम चरण के प्रशिक्षण में पीठासीन अधिकारी एवं मतदान अधिकारी क्रमांक-1 को प्रशिक्षित किया जायेगा। पाँच दिन तक चलने वाले मतदान दलों के प्रशिक्षण में लगभग साढ़े पाँच हजार अधिकारी-कर्मचारी मतदान सम्पन्न कराने की बारीकियाँ सीखेंगे।